**צוואה אחרונה**

**של**

**הלן ויזוגרוד [HELEN WYSZOGROD]**

KESTENBAUM & MARK

משרד עורכי דין

40 CUTTER MILL ROAD
GREAT NECK, NEW YORK 11021

צוואה אחרונה

של

הלן ויזוגרוד

אני, **הלן ויזוגרוד**, מהכתובת 522 West End Avenue, New York City שבמדינת ניו יורק, בהיותי בדעה צלולה ובזיכרון תקין, עורכת ומפרסמת צוואה זו ומצהירה כי זוהי צוואתי האחרונה, ומבטלת כל צוואה קודמת שערכתי.

**ראשית:** הריני להורות כי כל חובותיי הצודקים והוצאות הלוויה שלי ישולמו מתוך עיזבוני מוקדם ככל הניתן לאחר מותי, להוציא זאת שכל חוב המובטח במשכנתא, משכון, או שעבוד דומה אחר על כל נכס המצוי בבעלותי בשעת מותי לא ישולם מתוך עיזבוני, אלא שנכסים אלה יעברו בכפוף למשכנתא, למשכון, או לשעבוד המתאים.

**שנית:** הריני לתת ולצוות לבעלי, **מוריס ויזוגרוד** [**MORRIS WYSZOGROD**], לנצח וללא עוררין, את הרכב שבבעלותי, את כל הביגוד שלי ואת כל הרהיטים וחפצי משק הבית שבבעלותי המצויים בכל מקום שאהיה בעלת זכויות בו בשעת מותי, כולל כל ביטוח על חפצים אלה.
במידה ובעלי הנזכר לעיל, **מוריס ויזוגרוד**, לא יהיה בין החיים באותו הזמן, הריני לתת ולצוות את הרכוש הנזכר לעיל לילדי, כך שהוא יחולק ביניהם כפי שיסכימו ביניהם, ואם לא יגיעו להסכמה כאמור, ההורשה תפקע ואותו הרכוש יתווסף ליתרת העיזבון (כפי שמוגדר להלן) וינוהל כחלק ממנה.

**שלישית:** הריני לתת לנאמנים שלי, ששמם נקוב להלן, סכום השווה לסכום הגבוה ביותר שניתן להעביר עם פטור ממס העיזבון הפדרלי לפי סעיף זה מכוח כל מס הנזכר בסעיף 2001(b)(2) ל- Internal Revenue Code וסכום הזיכוי המאוחד החל (Unified Credit) וזיכוי מס המוות המדיני המותר לעיזבוני, אך ללא כל זיכוי אחר ואחרי חישוב המתנות החייבות במס המתואמות שלי ורכוש שעשיתי בו כל דיספוזיציה מכוח סעיפים קודמים בצוואה זו ורכוש המועבר שלא במסגרת צוואה זו, הכלול בעיזבון ברוטו שלי, שאינו נחשב כניכוי במסגרת נישואין [marital deduction] או כניכוי צדקה ואחרי חישוב החיובים לטובת הקרן, שאין לנכותם בחישוב מס העיזבון הפדרלי שלי. לצורך קביעת הסכום הניתן מכוח סעיף זה, הערכים שייקבעו באופן סופי בהליכי מס העיזבון הפדרלי שלי בקשר עם עיזבוני יהיו הערכים הקובעים, ויתרת עיזבוני תיחשב כמתאימה לניכוי במסגרת נישואין למרות שהיא לא מוגדרת כזו במלואה או בחלקה. אני מכירה בכך שאין לעשות דיספוזיציה בכל סכום לפי סעיף זה, ושהסכום שנעשתה בו דיספוזיציה יכול שיושפע מפעולות של מנהלי העיזבון שלי, שיבוצעו במסגרת מימוש בחירות מס מסוימות. הנאמנים שלי יחזיקו בסכום זה בנאמנות למטרות ולצרכים הבאים:

1. במידה ובעלי, **מוריס ויזוגרוד**, ימשיך לחיות אחרי, הנאמנים שלי ישקיעו וישקיעו מחדש סכום זה וישלמו לבעלי הנזכר לעיל, מוריס ויזוגרוד, את ההכנסות נטו לפחות אחת לחודש לאורך חייו.
2. הנאמנים שלי ישלמו מעת לעת לבעלי, **מוריס ויזוגרוד**, או לטובתו, סכומים מתוך קרן הנאמנות כאמור כפי שימצאו לנכון לפי שיקול דעתם, על מנת לתמוך בו ולממן את קיומו בבריאות טובה וברווחה סבירה.
3. בנוסף לתשלום הנזכר לעיל מתוך ההכנסה נטו ומתוך הקרן לטובת בעלי, **מוריס ויזוגרוד**, בעלי הנזכר לעיל יהיה זכאי ללא עוררין לאורך חייו לקבל תשלומים מתוך קרן הנאמנות בסכום או בסכומים שיבקש, אך שלא יעלו במצטבר בכל שנת מס אחת של הנאמנות על הגבוה מבין חמשת אלפים (5,000.00) דולר ארה"ב, או חמישה אחוזים (5%) משווי קרן הנאמנות לפי שוויה ביום האחרון של אותה שנת מס, לפי בקשה בכתב שתימסר לנאמנים שלי. הנאמנים ישלמו כל סכום שיתבקש כאמור תוך שלושים (30) ימים ממועד הבקשה. הוראה זו אינה מצטברת, כך שבמידה ובעלי הנזכר לעיל לא יממש את זכותו למשוך כספים מתוך הקרן המוקנית לו בזאת לפני סוף כל שנה קלנדרית, זכותו לקבל תשלום כאמור בגין אותה השנה תפקע.
4. עם מות בעלי הנ"ל, הנאמנים שלי יחלקו את רכושי לפי סעיף 4, סעיף קטן (ב) לצוואה זו.

**רביעית:** הריני לתת ולצוות את כל יתרת עיזבוני, בין מדובר בנכסי דלא ניידי, רכוש פרטי, או רכוש מעורב, מכל סוג שהוא, ובכל מקום בו יהיה, שיהיה בבעלותי או בחזקתי בשעת מותי, או שאהיה זכאית לו בכל אופן שהוא, או שתהיה לי הסמכות לעשות בו כל דיספוזיציה בשעת מותי, או שעיזבוני יהיה זכאי לו לאחר מכן (להלן: "יתרת עיזבוני" או "יתרת העיזבון שלי"):

1. במידה ובעלי, מוריס ויזוגרוד, ימשיך לחיות אחרי, הריני לתת ולצוות את יתרת עיזבוני לבעלי הנזכר לעיל, **מוריס ויזוגרוד**, לנצח וללא עוררין.
2. במידה ובעלי, מוריס ויזוגרוד, לא ימשיך לחיות אחרי, הריני לתת ולצוות את יתרת עזבוני לילדי, בארי ויזוגרוד [BARRY WYSHOGROD] ודיאנה ויזוגרוד [DIANE WYSHOGROD], לנצח וללא עוררין.
3. במידה ומי מילדי ילך לעולמו לפני, הריני לתת ולצוות את חלקו או חלקה ביתרת עיזבוני לצאצאיו החוקיים של אותו הילד על ידי ייצוג [per stirpes], ואם אין צאצאים כאמור, לילדי שיישאר בחיים ולצאצאיו החוקיים של כל ילד שהלך לעולמו, בחלקים שווים, על ידי ייצוג, ואם אין יורשים כאמור, אזי ליורשי לפי חוק ולקרובי משפחתי כפי שייקבע לפי דיני מדינת ניו יורק.
4. אף חלק בכל קרן או הכנסה של כל נאמנות הנוצרת מכוח צוואה זו לא יהיה כפוף לכל שעבוד או עיקול, או יהיה חב בגין חובותיהם של המוטבים באותה נאמנות לפני שאלה יקבלו את התשלום בפועל, ולפני ביצוע אותו התשלום, ההכנסה כאמור והקרן כאמור, מלבד כפי שקבוע בחוק, לא יהיו ברות המחאה או ברות העברה ולמוטבים לא תהיה ציפייה סבירה לקבלן.

**חמישית:** מלבד כפי שקבוע בזאת, במידה וכל מוטב שניתן לחלק לו כל חלק בקרן עיזבוני או בקרן כל נאמנות שנוצרה מכוח צוואה זו או כל חלק ממנה, לא יגיע לגיל עשרים ואחת (21) במועד הקבוע בזאת לביצוע החלוקה כאמור, מנהלי העיזבון ו/או הנאמנים שלי ידחו את חלוקת הקרן כאמור לטובת אותו המוטב ויחזיקו בה בנאמנות כאמור עד שאותו המוטב יגיע לגיל עשרים ואחת (21) על אף כל הוראה אחרת. עד לאותו הזמן, מנהלי העיזבון שלי ו/או הנאמנים שלי ישתמשו בהכנסות נטו ובקרן כאמור על מנת לכלכל ולתמוך במוטב כאמור ולטובת רווחתו והשכלתו, באופן ובמידה שמנהלי העיזבון שלי ו/או הנאמנים שלי ימצאו שיהיה לטובת המוטב, והם יצברו ויוסיפו את היתרה מתוך כל הסכום שלא נעשה בה שימוש כאמור לקרן המוחזקת לטובת אותו המוטב. הקרן ו/או ההכנסה שנצברה המוחזקת בנאמנות כאמור לפי צוואה זו וכפי שקבוע בסעיף זה תוקנה לאותו המוטב למרות זאת ותחולק לו בהגיעו לגיל עשרים ואחת (21) שנים; ובמידה והמוטב ילך לעולמו קודם לכן, הקרן ו/או ההכנסה כאמור יחולקו לעיזבונו.

**שישית:** במידה ומי מהמוטבים המנויים בזאת יהיו קטינים או פסולים, מנהלי העיזבון שלי ו/או הנאמנים שלי, לפי שיקול דעתם, מוסמכים בזאת לבצע כל הכנסה, קרן, או חלוקת רכוש אחרת מכל סוג, שאותו המוטב זכאי לה, ישירות לטובת אותו המוטב או לידי האדם או האנשים האחרים על אותו המוטב או המחזיקים במשמורת עליו, או למשמורן המשפטי או הטבעי של אותו המוטב, או שהם יהיו רשאים להשתמש בחלוקה זו בשם המוטב, ובכל מקרה כאמור, נאמני העיזבון שלי ו/או הנאמנים שלי לא יהיו חייבים לדאוג לשימוש בכל חלוקה שבוצעה מכוח הסמכות המוקנית להם בזאת, והראיה לביצוע אותו תשלום או אותם תשלומים או לקבלת אותו תשלום או חלוקה, כאשר היא חתומה על ידי המשמורן החוקי או כל הורה של קטין או האדם המשמש במקום הורה של הקטין [*in loco parentis*], תהווה שחרור ופטור מלא לטובת מנהלי העיזבון שלי ו/או הנאמנים שלי בגין כל רכוש וסכום שחולק כאמור, שנעשה בו שימוש כאמור, או שהוצא כאמור; המשמורן האדם האחר שחלוקה כאמור בוצעה לטובתו לא יידרש לתת התחייבות או כל בטוחה אחרת.

**שביעית:** במידה ולפי הוראות צוואה זו, תוקם נאמנות וחלק כלשהו מהפטור מה- GST שאני זכאית לו (כקבוע ב- Internal Revenue Code of 1986, כפי שיתוקן) [להלן: "נאמנות GST"], ובמידה ולאחר ההקצאה כאמור יחס ההכללה באותה נאמנות למטרות מס על העברות נכסים בדילוג על דור לא יהיה אפס, הנאמנים שלי יהיו רשאים, אך לא מחויבים, להקים שתי נאמנויות נפרדות, שכל אחת מהן תנוהל לפי ההוראות החלות על נאמנות ה- GST, כאשר בנאמנות אחת יחס ההכללה הנו אחד ובשנייה, יחס ההכללה הוא אפס. הנכסים שהיו מהווים את נאמנות ה- GST יחולקו בין שני הנאמנויות הנפרדות על מנת להביא ליחסי ההכללה האמורים, ושווים יוערך למטרות אלה נכון למועד החלוקה.

בנוסף, במידה ולפי כל הוראה בצוואה זו, יהיה צורך להוסיף כל חלק בכל נאמנות שנוצרה מכוח הצוואה לקרן של כל נאמנות אחרת שנוצרה מכוחה (הנאמנות השנייה תכונה "הנאמנות המקבלת"), ובמידה ויחסי ההכללה (לצרכי מס על העברת נכסים בדילוג על דור) באותן הנאמנויות לא יהיו זהים, אזי הנאמנים יהיו רשאים אך לא חייבים להחזיק חלק זה בנאמנות נפרדת שתנוהל לפי ההוראות החלות על הנאמנות המקבלת, במקום לבצע את תוספת כאמור.

**שמינית:** הריני להורות שכל מס עיזבון, מס הנחלה, מס ירושה, מס העברה, וכל מס דומה אחר וכל ריבית וקנס בגין מס כאמור, שיוטלו בעקבות מותי או בגין רכושי, בין אם הוא מחולק בצוואה זו ובין אם לאו [להוציא כל מס כאמור על העברות נכסים בדילוג על דור או כל מס נוסף לפי סעיף 2032A(c) ל- Code וכל סעיף דומה בכל חוק מס ירושה או מס עיזבון מדיני], שיהיה לתשלום לכל רשות מס מקומית או זרה, בין אם מסים אלה משולמים מתוך עיזבוני או על ידי כל אדם שיקבל רכוש שלי כאמור, ישולמו כדלקמן:(1) במידה ובעלי ימשיך לחיות אחרי, מתוך ההורשה שוות הערך לזיכוי העוברת לפי הסעיף השלישי לצוואתי זו, ובמידה ואותו הרכוש לא יספיק, מתוך החלק ביתרת עיזבוני, אם ישנו, בגינו אין לבצע כל ניכוי במסגרת נישואין או ניכוי צדקה למטרות מס העיזבון הפדרלי, ובמידה ואותו הרכוש לא יספיק, מתוך יתרת העיזבון שלי ללא זכות להחזר מכל אדם שקיבל מכוח צוואה זו, או שיקבל מכוח צוואה זו, את הרכוש אשר בגינו או בקשר עמו מוטל אותו המס. (2) במידה ובעלי לא ימשיך לחיות אחרי, מתוך יתרת עיזבוני שטרם הוקצה, ללא זכות להחזר מכל אדם שקיבל מכוח צוואה זו, או שיקבל מכוח צוואה זו, את הרכוש אשר בגינו או בקשר עמו מוטל אותו המס.

**תשיעית:** במידה ובעלי, **מוריס ויזוגרוד**, ואני נלך לעולמנו כך שלא תהיה אפשרות להעריך במדויק מי מאיתנו הלך לעולמו ראשון, תחול חזקה חלוטה לפיה בעלי, מוריס ויזוגרוד, הלך לעולמו לפני.

**עשירית:** הריני מקנה למנהלי עיזבוני ולנאמנים שלי, בנוסף על הסמכויות המוקנות להם בחוק, את הסמכויות הבאות, בקשר עם כל רכוש שיהווה חלק מעיזבוני בכל זמן שהוא:

1. להחזיק בו כל זמן שמנהלי העיזבון שלי או הנאמנים שלי ימצאו לנכון לעשות כן.
2. למכור אותו במכירה פומבית או פרטית בתמורה למזומן או אשראי ולהעניק אופציות בו.
3. להשקיע ולהשקיע מחדש ברכוש מכל סוג שנאמנים רשאים להשקיע בו קרנות נאמנות לפי חוק או לפי קביעת בית משפט. מנהלי העיזבון או הנאמנים שלי לא יהיו חייבים בשום אופן להחזיק רכוש זה בהשקעות הוניות כגון תיקי מניות, קופות גמל, נדל"ן, או בהשקעות דומות אחרות.
4. הריני להקנות למנהלי העיזבון שלי את הזכות לבצע כל בחירה שמוקנית להם לפי הוראות ה- United States Internal Revenue Code וכל החלטה שתתקבל כאמור תהיה מחייבת וסופית כלפי כל בעל עניין בעיזבוני, ולא תתבצע כל התאמה בין הכנסה וקרן בגין כל ניכוי שנעשה והתאפשר למטרות מס הכנסה במקום למטרות מס עיזבון או לכל בחירה שיבצעו מנהלי העיזבון שלי בקשר עם מועד הערכת שווי עזבוני למטרות מס עיזבון פדרלי.
5. להחזיק בכל רכוש שיתקבל כהשקעה מבלי להתחשב ביחס בין אותו רכוש או רכוש מסוג דומה לו המוחזק בעיזבוני וכלל הסכום המוחזק.
6. לבצע חלוקות רכוש בעין ולאותן מטרות על מנת לקבוע את ערך הרכוש כאמור, כפי שמותר בחוק.
7. ללוות כסף לכל מטרה בקשר עם ניהול עיזבוני או כל נאמנות הנוצרת בזאת; לחתום על שטרות חוב או התחייבויות אחרות בגין סכומים שלוו כאמור ולהטיב תשלום כל סכום שלוו כאמור במשכנתא או משכון על כל נכס נדל"ן או נכס אחר שיהיה ברשותי או בבעלותי בשעת מותי או שיהווה חלק מעיזבוני נכון לאותו הזמן.
8. להחכיר או להחכיר בחכירת משנה כל נכס נדל"ן או נכס אחר בתנאים ולתקופה כפי שמנהלי העיזבון או הנאמנים שלי ימצאו לנכון, מבלי להתחשב בכל מגבלה סטטוטורית בקשר עם ביצוע החכירה או חכירת המשנה וללא צורך באישור כל בית משפט.
9. לבצע תשלומי מקדמה בגין עמלה לכל נאמן לפי צוואה זו כקבוע בחוק, מבלי לדרוש התחייבות לתשלום מקדמה כאמור.
10. באופן כללי, לעשות כל דבר ודבר בקשר עם כל רכוש כאמור, כמעשה בעלים.

**אחת עשרה:** (א) במסמך זה, המונח "עיזבון" פירושו כל נכס דלא ניידי, רכוש אישי ורכוש מעורב, מכל סוג שהוא ובכל מקום שהוא שאהיה בעלת עניין בו בשעת מותי, כולל וללא הגבלה, כל רכוש וזכות ברכוש שאשיג או שיגיעו לידי בכל אופן שהוא לאחר החתימה על צוואה זו.

1. בצוואה זו, מילים בלשון זכר/נקבה/ניטרלית כוללות גם את המין האחר, מונחים בלשון יחיד כוללים גם לשון יחיד ולהפך, והכל לפי ההקשר.
2. בצוואה זו, המילים "ילד", "ילדים", "יורש", "יורשים", "צאצא" ו"קרוב משפחה" יפורשו כך שיכללו גם ילד מאומץ או ילדים מאומצים.
3. בצוואה זו, המילים "מנהל עיזבוני", "מנהלי עיזבון", "מנהלת עיזבון", "מנהלות עיזבון", "נאמן" או "נאמנים" יפורשו כך שיכללו מנהלי עיזבון, מנהל עיזבון, מנהלות עיזבון, מנהלת עיזבון, נאמנים, נאמן, וכל אדם אחד או יותר שיחיו אחריהם, וכל ממשיך אחד או יותר שלהם בתפקיד.
4. בקביעת זהות צאצאי כל אדם "על ידי ייצוג", הקביעה תתבצע ברמת ילדיו של אותו אדם, בין אם ילדים אלא יהיו בחיים בעת ההכרעה ובין אם לאו.

**שתים עשרה:** (א) הריני למנות את בעלי, **מוריס ויזוגרוד**, כמנהל עזבוני לפי צוואה זו. במידה ובעלי, **מוריס ויזוגרוד**, ילך לעולמו, יתפטר, יהיה פסול או לא יוכל לשמש כמנהל עזבוני מכל סיבה אחרת, הריני למנות במקומו את ילדי, **בארי ויזוגרוד** ו**דיאנה ויזוגרוד**, או את יורשיהם וממשיכיהם, כמנהלי עיזבון במשותף, שיחזיקו באותן הסמכויות המוקנות בזאת למנהל העיזבון המקורי שלי כמנהלי עיזבון ממשיכים.

1. הריני למנות את ילדי, **בארי ויזוגרוד** ו**דיאנה ויזוגרוד**, או את יורשיהם, כנאמנים במשותף בנאמנויות הנוצרות לפי צוואה זו.
2. מנהל העיזבון ו/או הנאמן המכהן האחרון היחיד יהיה רשאי למנות אדם אחד או יותר ו/או מוסד בנקאי אחד או יותר (וכן הוא יהיה רשאי לקבוע את סדר הכהונה של אותו האדם ו/או המוסד) כמנהל/מנהלי עיזבון ממשיך/ים ו/או כנאמן/ים ממשיך/ים במקום אותו מנהל עיזבון ו/או נאמן יחיד בזאת, מכל סיבה שהיא, בכשיר בכתב שייחתם לאורך חייו (כפי שיתוקן מעת לעת), שיהיה מוכר באופן שיהיה דרוש נכון לאותו הזמן על מנת לרשום שטרות נדל"ן במדינת ניו יורק, או בצוואתו האחרונה שהוגשה לקבלת צו קיום צוואה.
3. הריני להורות כי אף אחד ממנהלי העיזבון או הנאמנים הממונים מכוח צוואה זו, או כל מנהל עיזבון או נאמן ממשיך שמונו בכל אופן שהוא, לא יידרשו להעביר כל התחייבות או בטוחה אחרת לביצוע חובותיהם כמנהלי עיזבון ו/או נאמנים לפי צוואה זו בנאמנות באף שטח שיפוט בו יידרש מהם לפעול, ואני מוותרת במפורש על כל התחייבות או בטוחה כאמור.

**לראיה**, הנני חותמת על צוואה זו, מאשרת אותה, מפרסמת אותה ומצהירה כי זוהי צוואתי האחרונה, בנוכחות האנשים המשמשים כעדים לפי בקשתי ביום זה, ה- *2* בחודש *אוגוסט,* 1999.

[חתימה] (מקום החותם)

הלן ויזוגרוד

 אנו מאשרים כי הלן ויזוגרוד חתמה על מסמך זה, אישרה אותו, פרסמה אותו והצהירה כי מסמך זה, המונה עמוד זה ועוד אחד עשר (11) עמודים, הנו צוואתה האחרונה בנוכחותנו, וכי אנחנו, לפי בקשתה ובנוכחותה וזה בנוכחות זה, באנו בחתימת ידינו כעדים ביום זה, ה-*2* בחודש *אוגוסט*, 1999.

|  |  |  |
| --- | --- | --- |
| [חתימה] | שכתובתו/ה | [כתובת בכתב יד] |
| [חתימה] | שכתובתו/ה | [כתובת בכתב יד] |
| [חתימה] | שכתובתו/ה | [כתובת בכתב יד] |

מדינת ניו יורק )

) במקום:

מחוז נסאו )

כל אחד מהחתומים מטה, ביחד ולחוד, נשבע, מעיד, ומצהיר כי:

1. צוואה זו נערכה בנוכחותנו ונחתמה בתחתיתה על ידי **הלן ויזוגרוד**, המצווה ששמה נקוב בזאת, ביום זה, ה-2 בחודש אוגוסט, 1999, בכתובת 40 Cutter Mill Road, Great Neck, New York 11021.
2. המצווה הנזכרת לעיל הצהירה כי מכשיר זה הנו צוואתה האחרונה בעת עריכתה.
3. כל אחד מהחתומים מטה חתם בשמו כעד בתחתית אותה צוואה, לפי בקשת המצווה ובנוכחותה, וזה בנוכחות זה.
4. אותה המצווה הייתה בת למעלה משמונה עשרה (18) שנים בעת החתימה על הצוואה, ולדעת החתומים מטה, היא הייתה בדעה צלולה ובזיכרון תקין, ולא הייתה כפופה לכל אילוץ או בלתי כשירה לערוך צוואה בכל מובן שהוא.
5. אותה המצווה, לדעת החתומים מטה, הייתה מסוגלת לקרוא, לכתוב ולשוחח באנגלית ולא סבלה מכל פגם בראייה, בשמיעה, או בדיבור, או מכל ליקוי גופני או נפשי שיכול היה להשפיע על יכולתה לערוך צוואה תקפה. הצוואה נחתמה כמסמך יחיד ומקורי, והיא לא נערכה בעותקים.
6. כל אחד מהחתומים מטה מכיר את המצווה לאורך זמן, ועורך תצהיר זה לפי בקשתה.
7. צוואה זו הוצגה לחתומים מטה בעת עריכת התצהיר, וכל אחד מהם בחן אותה ובדק את החתימות של הצוואה ושל החתומים מטה.
8. המצווה חתמה המכשיר שלעיל וכל אחד מהמצהירים החתומים מטה שימש כעד תחת פיקוחו של עורך דין ריצ'רד ס. קסטנבאום [Richard S. Kestenbaum].

[חתימה]

[חתימה]

[חתימה]

נשבעו בפני בנפרד

ביום זה, ה-*2* לחודש *אוגוסט*, 1999.

[חתימה]

נוטריונית ציבורית

שריל גרלניק [Cheryl Gralnick]

נוטריונית ציבורית, מדינת ניו יורק

מס' 5005198

הוסמכה במחוז נסאו

המינוי פג תוקף ב- *30 לנובמבר, 2004*